Zuma reageer op Puk-groetSkermskoot uit ‘n koshuisgroet-video. President Jacob Zuma het Dinsdag by die Noordwes-Universiteit se Mafikeng-kampus sy skok uitgespreek oor berigte dat studente by dié universiteit se Puk-kampus in Potchefstroom glo die Nazi-saluut gebruik het. “Die gebruik van gebare wat verband hou met Naziïsme word regdeur die wêreld veroordeel en is oorblyfsels van ŉ tyd wat gesimboliseer word deur verdrukking, vervolging en die ergste gruweldade wat in menslike geskiedenis gepleeg is,” het Zuma gesê. Beeld het op 21 Februarie berig dat sommige studente tydens die Ontvangs- en Bekendstellingsprogram ŉ gebaar gebruik het wat herinner aan die “Sieg Heil”-saluut. Die koerant het foto’s van groepe studente by dié kampus gepubliseer. Zuma sê universiteite moet verantwoordelike burgers en toekomstige leiers ontwikkel wat regverdig en vrydenkend sal wees en hulself beywer om ŉ samelewing te bou waar onverdraagsaamheid en ongeregtigheid nie toegelaat word nie. “Die ANC beskou die saak in ŉ baie ernstige lig en sal nie enige ongrondwetlike aktiwiteit aanvaar wat deur enige onderwys- en opleidingsinstansie gemaak word nie,” het hy gesê. Zuma het bevestig dat Blade Nzimande, minister van hoër onderwys, die saak ondersoek. -SAPA Lees ook: Duisende steun Solidariteit se dispuut teen Beeld Puk-studente begin eie veldtog Solidariteit v. Beeld lok vurige reaksie uit Solidariteit se #ProPuk-veldtog Puk-groet: Beeld reageer op Solidariteit se dispuut Solidariteit: Bloedneus vir Beeld en Basson Puk-groet: Departement sê koppe gaan rol NWU-raad: ‘Ons sal nie menseregteskendings duld nie’ Puk-groet: NWU-bestuur moet dringend afgedank word – HETN Premier reageer op Puk-groet Puk-groet: Twitter-vermaak terwyl storm woed Debat oor Puk-groet: ‘n G*tslag vir Afrikaans Puk-rektor sê oor ‘Nazi-saluut’